QH ส่อง Valuation จูงใจ-ปันผลสูงแนะซื้อราคาเป้าหมาย 3.20 บาท
QH โบรกฯมอง Valuation จูงใจและจ่ายปันผลสูง ณ ราคาปัจจุบัน 2.34 บาท ซื้อขายที่ P/E ปี 59 ที่ 7 เท่า (-1SD) โดยเคยซื้อขายที่ P/E ระดับนี้ครั้งก่อนในปลายปี 54 ซึ่งเป็นช่วงที่ได้รับผลกระทบจากน้ำท่วมกรุงเทพรุนแรง แต่ธุรกิจก็ฟื้นตัวได้เร็วมากหลังจากนั้นแสดงถึงความสามารถและศักยภาพของบริษัท ขณะที่ธุรกิจในปัจจุบันยังไปได้ดีกว่าช่วงนั้นมากๆ ดังนั้นจึงเห็นว่าราคาหุ้นที่อ่อนลงมาเป็นจังหวะในการซื้อลงทุน เราคาดการณ์ปันผลของปี 58-59 ไว้ที่ 0.14 และ 0.15 บาท/หุ้น คิดเป็น Yield 5.9% และ 6.4% ตามลำดับ 
1 ก.ย. 2558

บล.ดีบีเอสฯ ระบุในบทวิเคราะห์วันนี้ (1 ก.ย.) ว่า บริษัท ควอลิตี้เฮ้าส์ จำกัด (มหาชน) หรือ QH ซื้อหุ้นราคานี้ได้ธุรกิจอสังหาริมทรัพย์ฟรี เราประเมินมูลค่าหุ้น QH ที่ 3.2 บาท/หุ้น (Sum-of-parts) โดยให้ P/E ของธุรกิจอสังหาริมทรัพย์ 6 เท่า และมูลค่าเงินลงทุนตามราคาตลาดที่มีส่วนลด 20% ทั้งนี้มูลค่าเงินลงทุนใน HMPRO, LHBANK, QHPF และ QHHR ในปัจจุบันมีมูลค่ามากกว่า Market Cap ของหุ้น QH ซึ่งหมายถึงการซื้อหุ้นที่ราคาหุ้น 2.34 บาทจะได้ธุรกิจอสังหาริมทรัพย์ฟรี          
อีกทั้งมีการกระจายความเสี่ยงด้านรายได้ดี โดยรายได้ 62% มาจากบ้านแนวราบ, 34% มาจากคอนโด และ 5% มาจากรายได้ค่าเช่า และสินค้าครอบคลุมกลุ่มลูกค้าทั้งระดับล่าง-กลาง-บน 
นอกจากนี้ Valuation จูงใจและจ่ายปันผลสูง ณ ราคาปัจจุบัน 2.34 บาท ซื้อขายที่ P/E ปี 59 ที่ 7 เท่า (-1SD) โดยเคยซื้อขายที่ P/E ระดับนี้ครั้งก่อนในปลายปี 54 ซึ่งเป็นช่วงที่ได้รับผลกระทบจากน้ำท่วมกรุงเทพรุนแรง แต่ธุรกิจก็ฟื้นตัวได้เร็วมากหลังจากนั้นแสดงถึงความสามารถและศักยภาพของบริษัท ขณะที่ธุรกิจในปัจจุบันยังไปได้ดีกว่าช่วงนั้นมากๆ ดังนั้นจึงเห็นว่าราคาหุ้นที่อ่อนลงมาเป็นจังหวะในการซื้อลงทุน เราคาดการณ์ปันผลของปี 58-59 ไว้ที่ 0.14 และ 0.15 บาท/หุ้น คิดเป็น Yield 5.9% และ 6.4% ตามลำดับ  